By About Mithila Mithila Dharohar - गुरुवार, मई 18, 2023 कोई टिप्पणी नहींः
मिथिलाक कोनो गाम मे एकटा विद्वान ब्राह्मण छलाह । हुनक परिवार मे पत्नी ,आ सात टा बालक छलन्हि । ब्राह्मण अपन विद्वता आ पुरोहितिक बलेँ सुख पूर्वक जीवन ब्यतीत करैत छलाह । एक दिन ब्राह्मणी भानस करबा काल भात रान्हि माँर पसेवाक वर्त्तन केर अभाव मे चुल्हिक पाछू मे एकटा बिहरि मे माँर पसा देलनि । ओहि बिहरि मे एकटा नाग नागिन केर बास छल जकर सात गोट अंडा तप्पत माँरक प्रभाव सँ नष्ट भए गेलैक । ओ नागिन कुपित भय प्रतिज्ञा कएलि जे जहिना ई ब्राह्मणी हमर सात गोट भावी संतान केँ मारि देल अछि तहिना हम आ नाग मिलि एकरो सातो टा बेटा केँ शुभ दिन ताकि ताकि केँ डसि केँ मारि देब । ई निश्चय कए नाग नागिन ब्राह्मणक घरक आबास त्यागि गामक बाहर एक गोट वरक गाछक जड़िक बीहरि मे चल गेल ।
 ब्राह्मणक प्रथम पुत्र जखन विवाहक बाद दुरागमन कए कनियाँ सहित गाम वापस अबैत छलाह तँ ओहि गाछक तर अबिते ब्राह्मणकुमार केँ नाग डसि लेलक आ ओ ठामहि प्राण त्यागि देल । एबं प्रकारेँ एहने दुर्घटना ब्राह्मणक पांचो और बेटाक संग विवाहक उपरान्ते घटित भेल । आब ब्राह्मण केँ मात्र एकटा कुमार पुत्र बचि गेलन्हि । ब्राह्मण सोचल जे हमर छओ पुत्रक मृत्यु विवाहक उपरान्ते भेल अछि तदर्थ एहि पुत्रक विवाहे नहि कराएब । ब्राह्मणक छोट पुत्रक विवाह लेल अनेक घटक आ कन्यागत अएलाह मुदा ब्राह्मण देवता अपन प्रतिज्ञा पर अटल रहलाह । एम्हर आबि ब्राह्मण केँ दरीद्राक अभिशाप सेहो ब्याप्त भय गेल । घर मे साँझक सांझ उपास होमय लागल । ब्राह्मण अपने रोगी आ अकर्मण्य भए गेलाह । तदर्थ शिक्षा आ पुरिहिती कर्म सँ आय समाप्त भय गेल । ब्राह्मण कुमार पिताक पग चिन्ह पर चलबाक अथक प्रयास कएल मुदा ओ एहि कार्य मे जमि नहि सकलाह । एहना स्थिति मे ब्राह्मण पुत्र कतहु जाए अर्थ कमाय माए बापक पोषण करबाक दृढ निश्चय कऽ गाम सँ कोनो नगरक हेतु प्रस्थान कएल ।
 नगरक यात्रा क्रम मे ओ एक गामक बाटेँ चल; जाइत छलाह कि ओहि गामक एक झुण्ड कुमारि कन्या कोनो आन गामक प्रसिद्द मंदिर मे पूजा करबाक निमित्त हिनक पाछू पाछू चलय लागलि । ब्राह्मण कुमार अपन जूता केँ हाथ मे नेने छलाह आ अत्यंत तीख रौद रहितहुँ अपन छाता केँ मोड़ि कांख तर दबने छलाह । हुनक एहन उटपटांग कार्य देखि कुमारि कन्याक झुण्ड सँ एकटा कन्या हँसइत अपन संगी सहेली सँ कहलि जे देखैत जाह हे ,दाय सभ आगू आगू जाइत एहि ब्राह्मण कुमारक तमाशा । तीख रौद रहितहुँ ई मुर्ख छाता केँ कांख मे दबने अछि आ जूत्ता केँ पैर मे नहि पहिरि हाथ मे टँगने अछि । सखीक ब्यंग्य सूनि ओहि मे सँ एकटा सुदर्शना आ बुधियारि बाजलि - जे नहि है, ई ब्राह्मण कुमार परम चतुर अछि । एखन बाट साफ़ आ काँट कुश रहित अछि तदर्थ ई अपन जूताक ब्यबहार नहि कए ओकर घसाएब आ टूटब सँ रक्षा कए रहल अछि आ छाता एहि लेल कांख तर दबने अछि जे एहि रौद में चड़ै- चुनमुनी आदिक कोनो शंका नहि जे वस्त्रादि वा देह पर बीट कऽ अपवित्र कए देत । कनेक काल बाद एकटा नाला आएल तँ ब्राह्मणपुत्र चट जूता पहिर नाला मे प्रवेश कए गेलाह से देखि पूर्वक सखी फेर हँसि कहल जे तोँ एकरा बुधियार कहलह ? मुदा ई तँ जूता केँ पैन में पहिर नष्ट करबाक पर तुलल अछि । ताहि पर दोसर सखी बाजलि नहि है ,बहिना ! एहू कार्य में एकर बुधियारिये अछि जूता शरीरक रक्षा हेतु अछि। कहीँ जलक नीचाँ केर कंकर पाथर आदि पैर में गरए नहि तेँ ई जूता पहिरलेल अछि।
 किछु कालक उपरान्त ब्राह्मण कुमार एकटा वृक्षक छाया मे सुस्तेबाक हेतु बैसलाह तँ छाया मेअपन छाता तानि लेल से हुनक उनटा ब्यापार देखि प्रथम कुमारी फेर हँसि देलक तँ ओकर सुदर्शना सखी कहलि जे देखह सखी ,एहि गाछक शाखा पर अनेक चिड़ै चुनमुन्नी सभ बैसल अछि जे अचानक बीट कऽ वस्त्र आ देह ने घिनाए दिअए तदर्थ ई छाता तनने छथि । ब्राह्मण कुमार एहि सुदर्शना आ परम चतुरा कन्याक सभ बात सुनैत छलाह आ हिनक बुद्धि आ रूप सँ मोहित भए हिनका सँ विवाह करबाक निश्चय कऽ हिनक पिता सँ अपन परिचय दैत कन्या सँ विवाह करबाक प्रस्ताव राखल । कन्याक पिता प्रस्ताव सहर्ष स्वीकार कए अपन कन्याक विवाह हिनका सँ कराए देल।
 विवाहक पाँचमे दिन कन्या केँ वरक संग बहुत रास धन आ जैतुक संग विदा कए देल । ब्राह्मण कुमारक गाम ओहि ठाम सँ तीन दिनक रास्ता छल आ ओही दिन वत सावित्री पर्व सेहो छल तदर्थ ओ कन्या अपन माए सँ कहि बरिसाइत पूजाक सभ सामिग्री सेहो लय लेलनि जे बाटहि मे कोनो गाछ तर बैसि पावनि कए लेब । संयोग एहन जे ओ लोकनि अबैत अबैत ओही वृक्षक निकट पावनि करबालय रुकलीह जतय नाग नागिन केर निवास छल । नाग नागिन ब्राह्मण कुमार आ हुनक पत्नी केँ देखि प्रसन्न भय उठल जे जे हमरा सभक प्रतिज्ञाक पूर्ति अनायासे भऽ गेल । एम्हर ब्राह्मण कुमारक नवौढा पत्नी ओहि गाछ तर पूजा कर्बाक निमित्त सामिग्री सभ पसारए लगलीह तँ चट दय नाग अत्यंत लघु रूप धारण कए पूजाक सामिग्री मे सँ खिरोधिनी मे प्रवेश कए गेल जे अवसर अएने कुमार केँ डसि लेब । नागक ई कार्य कुमारक पत्नी देखि रहल छलीह । शीघ्रता सँ ओ खिरोधिनी जे जे माँटिक लोटा आकारक पात्र होइत अछि तकरा एकटा सरवा सँ झाँपि अपन जांघ तर मे दावि पूजा करए लगलीह । एहि प्रकारेँ नागक प्राण संकट मे देखि नागिन भयातुर भए ब्राह्मणी सँ हाथ जोड़ि कातर स्वर मे अपन वर माँगल । नागिन केर आतुरता निरखि ओ कन्या बाजलि - "जे तोँ हमर मर दे आ अपन वर ले। " तखन ओ नागिन ब्राह्मणक मुइल छओ भाय केँजीवित कए देलक । तखन ओ कन्या सेहो नाग केँ छोड़ि देल आ सातो भाय एक संगे घर विदा भेलाह । ब्राह्मण कुमार सातो भाए घर पहुँचलाह आ हुनक माए सभ केँ परिछि हुलसि केँ घर आनल ।
 एहि कथाक समाप्ति पर पूजा लग बैसलि सभ स्त्री अपन अपन माथ पर सँ जे वरक पात नेने छलीह तकरा उतारि ओहि केँ खोंटि खोंटि मर दे कहि आगू मे आ वर ले कहि पाछू मे फेकय लगलीह । पूजाक विसर्जन भेला पर अइहव ,कुमारि भोजन कराओल गेल ।
 By About Mithila Mithila Dharohar - मंगलवार, मई 16, 2023 1 टिप्पणीः
मिथिला धरोहर : वट वृक्ष के पूजन और सावित्री-सत्यवान ( Vat Savitri, Barsait ) के कथाक स्मरण करवा के विधानक कारणे इ व्रत वट सावित्री के नाम सँ प्रसिद्ध अछि। मिथिलांचल मे एही व्रत के बरसाइत के रूप मे सेहो मनैल जाइत अछि। सावित्री भारतीय संस्कृति मे ऐतिहासिक चरित्र मानल जाइत अछि। सावित्री के अर्थ वेद माता गायत्री और सरस्वती सेहो होइत अछि। सावित्री के जन्म विशिष्ट परिस्थिति मे भेल छलनी। कहल जाइत अछि जे भद्र देश के राजा अश्वपति के कुनो संतान नै छल। राजा संतान के प्राप्ति के लेल मंत्रोच्चारण के संग प्रतिदिन एक लाख आहुति देलथि। अठारह वर्षों धरि इ क्रम जलैत रहल। एकर बाद सावित्रीदेवी प्रकट भऽ के वर देलथि जे 'राजन अहाँके एकटा तेजस्वी कन्या पैदा होयत'।
 कहल जाइत अछि जे साल्व देश पूर्वी राजस्थान या अलवर अंचल के आस-पास छला। सत्यवान अल्पायु के छलैथ। ओ वेद ज्ञाता छलैथ। नारद मुनि सावित्री सँ भेट कऽ सत्यवान सँ विवाह नै करवा के सलाह देने छलैथ। मुदा सावित्री सत्यवान सँ बियाह कऽ लेली। पति के मृत्यु के तिथि मे जेखन किछे दिन शेष रही गेल तखन सावित्री घोर तपस्या केने छलि, जाहि के फल हुनका बाद मे भेटक छल।
 मिथिलांचल मे अहि पाबनि में बड़क गाछमे जल चढाओल जाइत अछि त नवका बाँसक बियैन आ तारक पंखा सँ वड़ के गाछके होंकल जाइत अछि। व्रतालु स्त्रीगण एहि दिन प्रातः काल नित्यकर्म क' सासुर सँ आनल कपडा पहीर सखी सहेली संगे मंगलगीत गबैत वरक गाछके पूजैत छथि । व्रती महिला निष्ठापुर्वक गौरी आ विषहरके पूजा क' अन्त्यमे सत्यसावित्री आ सत्यवानक कथा सुनैत छथि। पूजा समाप्त भेला के बाद घर पर फूलल बूट (चना) सेहो बाँटल जाइत अछि। सावित्री आ सत्यवानक जीवनगाथासं ई व्रत जूडल हएबाक कारणे अहिवातक लेल महत्वपूर्ण मानल गेल अछि ।
 By About Mithila Mithila Dharohar - मंगलवार, मई 16, 2023 1 टिप्पणीः
रहै अनामित सब दिन सीथ सिनुरहार हे - 2,
पूजब बरसाइत हमहू,
पूजब बरसाइत हमहू, दै छी हाकर हे - 2,
जग मग भाग-सुहाग, अहिबातक सिंगार हे -2,
हम सब सुहागिन के ई,
बर सन लतरए-चतरए, घर-संसार हे -2,
पिया जी लै औरदा मांगी,
डाला में सजाओल, सेनुर पिठार हे - 2,
भदवा आरम्भ 9/7/2023 रात्रि 11:58 उ.
 भदवा समाप्ति 12/7/2023 दिन 6:11 उ.
 भदवा आरम्भ 2/8/2023 दिन 3:10 उ.
 भदवा समाप्ति 7/8/2023 दिन 8:05 या.
 भदवा आरम्भ 29/8/2023 रात्रि 11:34 उ.
 भदवा समाप्ति 3/9/2023 दिन 4:06 या.
 भदवा आरम्भ 24/9/2023 दिन 7:43 उ.
 भदवा समाप्ति 1/10/2023 रात्रि 12:09 या.
 भदवा आरम्भ 17/10/2023 दिन 8:15 या.
 भदवा समाप्ति 23/10/2023 रात्रि 6:58 उ.
 भदवा आरम्भ 19/11/2023 रात्रि 12:06 उ.
 भदवा समाप्ति 24/11/2023 दिन 4:15 या.
 भदवा आरम्भ 17/12/2023 दिन 8:15 उ.
 भदवा समाप्ति 21/12/2023 रात्रि 12:12 या.
 By About Mithila Mithila Dharohar - रविवार, मई 14, 2023 कोई टिप्पणी नहींः
कहिया पएर पर ठाढ़ भेलहुँ,
नहि बुझल कखन पैघ भेलहुँ,
आइयो सब किछु ओहने अछि,
प्रेम इ तोहर केहन अछि,
माँ, हम एखनो तोरे बच्चा छी!
 मुदा माँ जे शांति अहाँक आँचर मे अछि से कतहु नहि अछि।
 कोना करब तहर गुणगान,
फीका लगैत छथि भगवान।
 जकर गोदी मे ई सुखी संसार भेटैत अछि।
 By About Mithila Mithila Dharohar - शुक्रवार, मई 12, 2023 कोई टिप्पणी नहींः
मैथिली एक प्राचीन भाषा है। इसकी लिपि को मिथिलाक्षर, तिरहुता या कैथी लिपि कहा जाता है। इस लिपि का प्रचलन बहुत कम है। ये लिपि बांग्ला या असमिया लिपियों से कुछ समानता रखती है।
 आमतौर पर मैथिली में कुछ लिखने के लिए अभी देवनागरी लिपि का ही प्रयोग किया जा रहा है। लेकिन अब धीरे-धीरे लोगों की रुचि मिथिलाक्षर सीखने में बढ़ रही है।
 By About Mithila Mithila Dharohar - शुक्रवार, मई 12, 2023 कोई टिप्पणी नहींः
एक बेर ईरान सँ एकटा व्यापारी मिथिलाक दरबार मे आयल छल। ओ बहुत धनिक छल आ एखनो बहुत मुनाफा कमा कए अपन देश वापस लौट रहल छल। रस्ता मे कतहु सुनने छल जे मिथिला मे विद्वानक कोनो कमी नै अछि। व्यवसायी सेहो विद्वान लोकनिक बहुत सम्मान करैत छल। ओ विचार केलक जे मिथिला दरबारक कोनो विद्वान जँ ओकर पहेलीक उत्तर दऽ सकैत छथि तऽ हुनकर सम्मान करैत, बहुत रास पुरस्कार दऽ के जायत।
 ओ दरबार पहुँचल तऽ ओकरा लग एकटा लकड़ीक बक्सा छल। महाराज के प्रणाम कऽ अपन परिचय देलक।
 "जहाँपनाह, हम ईरान'कऽ बनिया हबीबुल्लाह छी। जखन हम भारत सँ कारोबार कऽ के घुरैत रही तखन अहाँक दरबारक प्रशंसा सुनलहुँ। हमरा सुनबा मे आयल जे एतय एक सँ बैढ कऽ एक विद्वान आ बुद्धिमान व्यक्ति अछि, तेँ हम सोचलहुँ" कि हमहूँ एहि मामला के परखब। कतेक सच्चाई अछि। " बनिया बाजल।
 'अहाँ हमर सभक पाहुन छी महोदय। ' महाराज बजलाह - "अहाँक इच्छाक सम्मान करब हमर सभक कर्तव्य अछि। "
"धन्यवाद! जहाँपनाह, हमरा लग अहाँ जे लकड़ीक बक्सा देखैत छी ताहि मे एकटा विचित्र चीज अछि। जँ अहाँक दरबार मे कियो बुद्धिमान ई बात कहि सकैत अछि जे ओ चीज की अछि तऽ हम ओकरा बहुत रास हीरा आ गहना पुरस्कृत में देब। " बनिया दरबार दिस तकलक।
 "महोदय, ओहि बात मे की विचित्रता छैक? "
"ओ एकटा अद्भुत छथि। ओकरा सँ हम बिना बीया, बिना पानि आ बिना माटि के गाछ उगा सकैत छी। "
सभ दरबारी आश्चर्यचकित भऽ गेलाह। महाराज स्वयं सेहो आश्चर्यचकित छलाह।
 आश्चर्य! नै देखल आ नाइ सुनल। बिना बीया के गाछ कोना संभव अछि? आ ओहो जमीन आ पानि के बिना एहन बात के कल्पना नहि कयल जा सकैत अछि।
 "मुदा महाराज, हमर दावा ओतबे सत्य अछि जतेक सत्य जे हम अहाँक सोझाँ ठाढ़ छी। बनिया बाजल - "आब हम देखए चाहैत छी जे अहाँक दरबार मे एहन इल्मगिर के अछि जे एहि बक्सा के खोलने बिना ओहिमें बंद ओहि चीज के पहचान कऽ सकै"। सभ दरबारी एक-दोसराक मुंह ताकय लागल। बनिया एकटा अजीब आ कठिन पहेली पुछने छल।
 गोनू झा सेहो दरबार मे छलाह आ बुझि गेलाह जे बनियाक पहेलीक अर्थ सरल नहि अछि। दरबारक सभ विद्वान सेहो असमंजस मे पड़ि गेलाह। तखन गोनू झा ओहि स्थिति केँ सम्हारलनि।
 "महोदय, जेना महाराज कहने छथि जे अहाँ हमर सभक पाहुन छी। " गोनू झा विनम्रतापूर्वक बजलाह- "तऽ आइ अहाँ हमरा सभ केँ सत्कार करबाक अवसर दिअ आ काल्हि अहाँक प्रश्नक उत्तर भेटत। "
"नीक बात अछि। मुदा हम ई बक्सा अपने संग राखब जाहि सँ कियो एकरा खोलय कऽ बुईझ नै लै जे एहि मे की अछि। "
"महोदय, हम तऽ इहो चाहय छी जे आइ राति एहि बक्सा पर अहाँक ताला'क अतिरिक्त एहि शाही ताला सेहो रहबाक चाही जाहि सँ अहाँ एकरा बदैल नै दि। "
मिथिला नरेश बुझि गेल जे गोनू झा कोनो युक्ति सोचने छथि। महाराजो सेहो ओकर बातक समर्थन केलनि। बनिया मानि गेल। राजसी ताला लगा कऽ ओकर चाभी स्वयं महाराज लग रखी देल गेल। ।
 "पंडित जी। ' महाराज अगिला आदेश देलनि - 'हम चाहैत छी जे अहाँ राजपाहुनक देखभाल करी, मोन राखू जे हुनका सभ केँ कोनो तरहेँ कष्ट नै होइन।
 "आज्ञा शिरोधार्य अछि महाराज। "
फेर गोनू झा बनियाक संग अपन आवास पर आबि गेलाह। मिथिला में हुनका राज्य दिसन सं भवन भेटल छलनि। ओतय हर सुविधा छल आ आन सुविधा लेल बस सेवक के आदेश देबाक देरी होइत छल। गोनू झा व्यवसायी लेल भव्य भोजनक व्यवस्था केलनि। हुनकासँ गप्प करैत रहलाह। व्यवसायी कियाकि देश-विदेश यात्रा करैत रहैत छल तऽ ओकरा सेहो गप्प करबाक बहुते सऽख छल, हुनका सेहो चीज-वस्तुक बहुत शौक छलनि। भोजनक बाद सुतबाक लेल गद्देदार बिछाओन छल। सुतबासँ पहिने सेहो दुनू गोटे एक दोसरासँ बतियाइते छलाह ।
 "महोदय, ईरान मे तेल के बेसी कारोबार अछि। " गोनू झा पुछलखिन - "तऽ की अहाँ सेहो देश-विदेश मे तेल बेचैत छी. "
"नै महोदय। हम तऽ मात्र ओहि गाछ केँ बेचैत छी जकर बीया नहि होइत छैक, जकरा रोपबाक लेल जमीन मे खोदबाक आवश्यकता नहि छैक। "
"तऽ की अहाँक ई गाछ राति मे सेहो उगैत अछि? "
"सच पूछू तऽ ई गाछ रातिये में ऊइग के सुन्दर लगैत अछि। "
"अच्छा! एकर आयु तऽ कमे होइत हैत।
 "हँ यौ। खैर, अहाँ हमरा कनि बेसी बुद्धिमान बुझाइत छी। अहाँक विचारे हमर प्रश्नक उत्तर के द' सकैत अछि? "
"महोदय, संसार मे कोनो प्रश्न नहि होइत छैक जकर जवाब नहि छैक। हम अहाँक प्रश्नक उत्तर बुझबाक प्रयास कऽ रहल छी। "
"कठिन अछि साथी। अच्छा, आब आराम करी। "
"ठीक छै महोदय। "
ओहि राति गोनू झा शान्तिपूर्वक सुति गेलाह, कारण हुनका बुझल छलनि जे ओहि बक्सा मे की अछि। ओ ओहि गाछ केँ चिन्ह गेलनि जे बिना बीया, जमीनक ऊपर आ बिना पानि के जन्म लैत अछि।
 भोर भेला पर व्यवसायी आ गोनू झा अपन दिनचर्या सं निवृत्त भऽ जलखई कऽ दरबार चलि गेलाह। बनिया अपन बक्सा अपने संग लऽ गेल।
 "तऽ पंडित जी, अहाँ केँ कोनो अंदाजा अछि की? " बनिया मुस्कुराइत पुछलकै।
 "आब हम दरबार मे जेबाक बादे कहब। भऽ सकैत अछि जे हमर जवाब गलत हो। पहिने इ तऽ देख ली जे शायद कोनो आन विद्वान अहाँक प्रश्नक समाधान कऽ देने होथि। "
"ओना, हम अहाँ केँ एकटा सुझाव दऽ सकैत छी। एहिमे हमरा दुनू गोटे'कऽ फायदा अछि। "
"अहाँ व्यापारी छी। मुनाफाक सोचब अहाँक काज अछि। "
"सैह तऽ। एना करय छी जे हम अहाँक अपन प्रश्नक उत्तर बता दैत छी। अहाँ दरबार मे बता देबय तऽ अहाँक धाक जमि जायत। "
"अहिसे अहाँ केँ कोना फायदा होयत? "
"ई होयत जे हम जे मुंहमांगल इनाम देब, ओ अहाँ अहाँ बेसी नै माँगब। हमर धन सेहो बचि जायत। "
"महोदय, ई भारतक भूमि थिक। एतय बेईमानी नै चलैत अछि। एतय ज्ञानक मोल होइत छैक। अहाँक ई सुझाव हमरा किछु प्रतिष्ठा आ अहाँके किछु धन अवश्य देत, मुदा एहि सँ हम स्वयं अपने नजैर मे खसि पड़ब आ मिथिला अहाँक दृष्टि में ज्ञान हीन भऽ जायत। बेसी नीक यैह जे अहाँक प्रश्नक उत्तर बुद्धिपूर्वक देल जाय।
 "वाह, अहाँ नीक लोक छी। " बनिया कहलक - "अहाँ मे बुद्धिक संग-संग अपन माटि सँ प्रेम सेहो अछि। हमरा आशा अछि जे मिथिला सँ घुरला पर हम अहाँ केँ सदिखन मोन पाड़ब। "
एहिना गप्प करैत-करैत दुनू गोटे दरबार पहुँचि गेलाह। दरबार सैज गेल छल। महाराज अपन सिंहासन पर विराजमान छलाह। व्यापारी जइते प्रणाम कऽ अपन स्थान पर बैसि गेल। गोनू झा सेहो जखन महाराज के मुस्कुराइत अभिवादन केलनि तऽ महाराज के चेहरा खुशी सं खील गेलैन्ह। ओ बुझि गेलाह जे गोनू झा व्यापारीक प्रश्नक उत्तर चतुराई सँ ताकि लेने छथि ।
 "जेना कि काल्हि दरबार मे ईरानक व्यापारी एकटा अचरज भरल सवाल पूछने छल। तखन की मिथिलाक कोनो विद्वान एकर जवाब जानि सकल छथि? " महाराज सब दरबारी सँ पुछलखिन।
 सभ दरबारी बामा-दहिना झांकय लगलाह।
 "तऽ कियो नहि बता सकैत अछि जे हुनकर बक्सा मे की अछि जे बिना बीया, बिना पानि आ बिना जमीन मे रोपने बिना गाछ उगैत अछि। "
'अवश्य महाराज ! ' गोनू झा बजलाह- 'अहाँक कृपा सँ हम बुझि गेलहुँ जे हुनकर बक्सा मे की अछि, जँ अहाँ अनुमति हो तऽ उत्तर देल जाय। '
"अवश्य देल जाऊ। "
"ओहि सँ पहिने हम व्यापारी महोदय सँ एकटा प्रश्न पूछय चाहब। महोदय, अहाँ ओ विचित्र गाछ सबेदिन उगाबैत हैब। तऽ' की अहाँ अपन गाछक नाम बुझल छी। आब ई नहि सोचू जे हम अहाँ सँ नाम जान' चाहैत छी। हम तऽ अहाँक गाछक नामकरण स्वयं कऽ रहल छी। अहाँक गाछक नाम अछि 'उजाल'कऽ गाछ'। कहू हमर बात सत्य अछि। '
'मरहबा! आइ धरि हम स्वयं एहि गाछक एतेक नीक नाम नहि सोचि सकलहुँ ।
 "महाराज, एकर बक्सा मे आतिशबाजीक समान छैक। जखन ओ ओहि सँ बनल विस्फोट करैत छैक तखन ओकर डारि आकाश मे गाछ जकाँ छिड़िया जाइत छैक आ रोशन भऽ जाइत छैक। आब बक्सा खोलि कऽ देखू जे हमर जवाब सही अछि वा गलत। "
"बिल्कुल ठीक! " बनिया बाजल- "अहाँ सत्ते बुधियार छी। हम मानैत छी जे मिथिलाक दरबार मे ज्ञानक कोनो कमी नहि अछि। अहाँ जे पुरस्कार चाहब से ल' सकैत छी। हमरा बहुते खुशी हैत। "
"हम इनाम मे मात्र एकटा आना मांगैत छी महोदय। " गोनू झा बजलाह।
 व्यापारी आश्चर्यचकित भऽ गेल। गोनू झा हुनका देखा देने छलाह जे मिथिलाक धरती पर लोभक कोनो काज नहि अछि। ओ एक आना तऽ देबे केलक मुदा अपन खुशी सँ गोनू झा केँ एतेक इनाम देलनि जे सब दरबारीक कलेजा पर साँप रेंगय लागल।
 By About Mithila Mithila Dharohar - गुरुवार, मई 11, 2023 कोई टिप्पणी नहींः
मुदा छं ममता केर सागर. . . ।
 मुदा छं ममता केर सागर. . . ।
 मुदा छं ममता केर सागर. . . ।
 मुदा छं ममता केर सागर. . . ।
 मुदा छं ममता केर सागर. . . ।
 मुदा छं ममता केर सागर. . . ।
 By About Mithila Mithila Dharohar - गुरुवार, मई 11, 2023 1 टिप्पणीः